S Fordom aj Hondou. Od roku 2026 budeme mať šiestich dodávateľov motorov
Medzinárodná automobilová federácia (FIA) v piatok uverejnila informáciu, že v rokoch 2026 až 2030 budeme mať na štartovom rošte šiestich dodávateľov pohonných agregátov. Určite vás poteší, že výrobcami pohonnných jednotiek bude aj Ford a Honda, ktorá tak v súťaži bude pokračovať.
Dodávatelia pohonných agregátov pre roky 2026-2030:
- Alpine Racing
- Audi
- Ferrari S.p.A.
- Honda Racing Coorporation
- Mercedes-AMG High Performance Powertrains Ltd.
- Red Bull Ford
Vyjadrenie prezidenta FIA Mohameda bin Sulajema:
"Potvrdenie, že od roku 2026 bude vo Formule 1 súťažiť šesť výrobcov pohonných jednotiek, je dôkazom sily šampionátu a robustných technických predpisov, ktoré FIA dôsledne vyvorila v úzkej spolupráci s Formulou 1 a výrobcami pohonných jednotiek."
"Pohonná jednotka je v popredí technologických inovácií, vďaka čomu je budúcnosť Formuly 1 pri zachovaní veľkolepých pretekov udržateľnejšia. Som vďačný za dôveru popredných svetových výrobcov automobilov, ktorou preukázali svoju oddanosť Formule 1."